9. Acord de parteneriat CARIFORUM - CE (vot)
Ignasi Guardans Cambó
Doamnă preşedintă, în ceea ce priveşte adăugarea amendamentului 13 după punctul 22, aş dori ca acest amendament să fie considerat ca o completare şi nu ca o înlocuire a textului original. Vom vota pentru cu această condiţie.
De fapt, dacă îmi permiteţi, exact acelaşi amendament şi exact aceeaşi propunere din partea grupului meu se aplică unui amendament din fiecare raport asupra căruia trebuie să votăm. Nu ştiu dacă pot citi lista acestor amendamente sau dacă doriţi să fac aceeaşi solicitare în fiecare caz. Dumneavoastră hotărâţi.
Preşedinta - Domnule Guardans Cambó, vom lua solicitarea dvs. ca un test
Trebuie să ştiu dacă cei care au propus amendamentul sunt de acord cu completarea dvs.
Caroline Lucas
Doamnă preşedintă, răspunsul este "da”.
(Amendamentul oral a fost acceptat.)
- Înainte de votul asupra amendamentului 2:
Ignasi Guardans Cambó
- Doamnă preşedintă, am un amendament oral la amendamentul 2, şi anume eliminarea ultimei fraze din motive de claritate, pentru că nu mai este exactă. Am dori eliminarea frazei "Consideră că această monitorizare ar trebui să înceapă după adoptarea fiecărui APE interimar”. Nu se aplică în acest caz. Aici este vorba de un APE global, nu interimar şi, prin urmare, pentru a respecta realitatea, dorim eliminarea acestei fraze.
